

ΔΗΜΟΣ ΑΘΗΝΑΙΩΝ

    Γραφείο Τύπου

Τηλ.: 3722163-3722141

press@cityofathens.gr

press.gkaminis@gmail.com

Αθήνα, 5 Ιουνίου 2014

**Συνάντηση του δημάρχου Αθηναίων Γιώργου Καμίνη με τη διοίκηση του ΟΚΑΝΑ**

**ΔΕΛΤΙΟ ΤΥΠΟΥ**

Συνάντηση εργασίας με τη διοίκηση του **Οργανισμού για την Καταπολέμηση των Ναρκωτικών** (ΟΚΑΝΑ) πραγματοποίησε ο δήμαρχος Αθηναίων, κ. **Γιώργος Καμίνης**, κατά την οποία επιβεβαιώθηκε η βούληση συνεργασίας για την επίτευξη των κοινών στόχων που έχουν τεθεί.

Ο κ. Γιώργος Καμίνης και ο πρόεδρος του ΟΚΑΝΑ, κ. **Μιχάλης Κατρίνης**, συμφώνησαν στην ανάγκη συνεργασίας αναφορικά με την αντιμετώπιση της τοξικοεξάρτησης στην πόλη της Αθήνας, με αιχμή τη δημόσια χρήση ναρκωτικών και τη βοήθεια προς τους χρήστες.

Συζητήθηκε η σύμπραξη στη λειτουργία ενός **Υπνωτηρίου** και ενός **Κέντρου Ημερήσιας Φροντίδας**, καθώς και τα περιθώρια συνεργασίας στο πλαίσιο του χρηματοδοτικού προγράμματος, που έχει εξασφαλίσει ο δήμος Αθηναίων, από τον Ενιαίο Οικονομικό Χώρο.